กวีประชาไท: 88 ปีคณะราษฎร
ภาพขาวดำในอดีตสีซีดสอน คณะราษฎรเห็นก่อนหน้าเบื้องหลังหลักหกประการที่ผ่านมา ประหนึ่งยากับอาการของบ้านเมืองเมื่อเป็นเหตุเป็นผลจนป่านนี้ 88 ปีที่ผ่านมาพากระเตื้องอุดมคติผลิบานไปไม่เปล่าเปลือง ที่ละเรื่องละหลักยกหกประการหลักที่ 1 เอกราชปราศหยามหยาบ สิทธิสภาพนอกอาณาเขตเหตุต่อต้านฝรั่งต้องขึ้นศาลฝรั่งดั่งดักดาน ก็ถูกท่านปรีดีแก้บาดแผลนั้นมาวันนี้จะมีเขตเช่า 99 ปี เป็นพื้นที่ EEC ที่เสกสรรบนแผ่นดินสินส่วนใหญ่ของใครกัน เหมือนสวรรค์ของเจ้าสัวอยู่ทั่วไปเอกราชอาจต้องคิดจิตสำนึก แผ่นดินเป็นปึกแผ่น ๆ ดินไหนกรมที่ดินชินชาว่าของใคร แสน ๆ ไร่ในโฉนดโปรดหารคูณเอกราชขาดที่ดินสินราษฎร พเนจรเร่ร่อนก่อนสาบสูญเอกราชสมบูรณ์มีกี่ตระกูล เมื่อไพฑูรย์ที่ท้องทุ่งฟุ้งกลิ่นคาวหลักที่ 2 ความปลอดภัยในชีวิต ท่านคงคิดหวังดีมีทุกก้าว88 ปีที่ผ่านมานานยาว ความปวดร้าวเรื่องปลอดภัยไม่ลงตัวชนชั้นนำชอบยึดอำนาจประกาศถี่ จึงที่นี่มีคนตายหลายครั้งชั่วความขัดแย้งยังคงอยู่ผู้เมามัว ราษฎร์หวาดกลัวลี้ภัยไม่พ้นตายหลักที่ 3 เศรษฐกิจยิ่งผิดหวัง ใครมานั่งบริหารงานจุดหมายบอกเรื่องนี้ไม่เก่งเร่งวอดวาย หนี้ฉิบหายหลายแสนล้านบานบุรียิ่งเหลื่อมล้ำนำชาติราษฎร ยากผันผ่อนหนี้ไม่น้อยร้อยละยี่เก็บกระดูกลอยอังคารไม่นานนี้ ถึงสิ้นปี 63 หนามชีวิตหลักที่ 4 เสมอภาคอยากร้องไห้ เหมือนมีใครอยู่ใต้ถุนฝุ่นปรสิตความยากจนคนสลัมน้ำครำพิษ แล้วก็ติดเสพขายยาว่าพ้นจนแม้ 1 สิทธิ์ 1 เสียงขอเพียงนี้ ถูกย่ำยีกี่ช้ำชอกที่ออกถนนผู้นำ 1 ขอส.ว.ชรา 250 คน เวียนวนทนนั่งร้านท่านผู้นำหลักที่ 5 เสรีภาพถูกสาปไว้ เสรีได้แต่นายทุนกักตุนหนำยุทธศาสตร์ 20 ปีที่ตอกย้ำ ใครจะทำอะไรกรอบไว้กันเสรีภาพต้องลี้ภัยไปสาบสูญ ยัดแท่งปูนลงโขงโลงเลิกฝันมีกฎหมายมากมายมาสารพัน ไว้กีดกั้นเสรีพาอารยชนหลักที่ 6 การศึกษาน่าหมิ่นหยาม รับใช้ความร่ำรวยป่วยสับสนแทนที่จะทุ่มวิจัยไปแก้จน ช่วยผู้คนพ้นทุกข์ปลุกชีวาค่านิยม 12 ประการใครอ่านบ้าง เหมือนผู้สร้างสอนตนตอนสันดอนหนากระจกส่องตัวตนคนทำมา การศึกษาคนบ้าหวยซวยล้นเมือง88 ปีเข้านี่แล้วเจ้าแก้วเอ๋ย ท่องได้เลยเจ้าขุนทองผองแดงเหลืองคือรัฐราชการงานนี้ที่ฝืดเคือง ใครรุ่งเรืองรู้ดูอยู่ผู้ใดเอย.
ภาพขาวดำในอดีตสีซีดสอน คณะราษฎรเห็นก่อนหน้าเบื้องหลังหลักหกประการที่ผ่านมา ประหนึ่งยากับอาการของบ้านเมืองเมื่อเป็นเหตุเป็นผลจนป่านนี้ 88 ปีที่ผ่านมาพากระเตื้องอุดมคติผลิบานไปไม่เปล่าเปลือง
88 ปีคณะราษฎร,กวีประชาไท,ธุลีดาวหาง,24 มิถุนายน 2475